open-index/open-wikipedia-markdown huggingface dataset:
Janów Podlaski

**Janów Podlaski** on linn Poolas Lublini vojevoodkonnas Biała Podlaska maakonnas, Janów Podlaski valla halduskeskus. Janów Podlaski asub Valgevene piirist kolme ja poole km kaugusel, Biała Podlaskast umbes 19 km ja Lublinist ligikaudu 95 km põhjakirdes.

Praeguse Janów Podlaski kohal asunud Porchowo küla on esmamainitud 1428. aastal. 1450. aasta paiku, pärast seda, kui tatarlased Lutski maha põletasid, viis Lutski piiskop Jan Łosowicz oma residentsi Porchowosse. 1465. aastal sai asula linnaõigused ja uueks nimeks Janów. Janów oli Lutski piiskoppide residents kuni 1796. aastani. Linna praegune nimi Janów Podlaski tuli kasutusele 19. sajandil. Janów Podlaski kaotas linnaõigused 1. jaanuaril 1870. Teist korda oli Janów Podlaski linn aastatel 1918–1944.

Kolmandat korda oli Janów Podlaski linn aastatel 1944–1946.

Janów Podlaski sai linnaõigused tagasi 1. jaanuaril 2026.

## Viited
Turunduse mõisteid

*Siin on loetletud [[turundus]]e mõisteid.
 


==B==
*[[B2B turundus]]

==E==
*[[Emotsionaalne turundus]]

==G==
*[[Geoturundus]]

==H==
*[[Hüperpersonalisatsioon]]

==K==
*[[Kasutajaküsitlus]]
*[[Kliendihaldus]]
*[[Kliendihalduse tarkvara]]
*[[Kliendirühm]]
*[[Kliendisuhete haldus]]
*[[Kogukonnaturundus]]
*[[Kommertsturundus]]

==M==
*[[Makroturundus]]
*[[Mikrosihtimine]]
*[[Mikroturundus]]
*[[Müügitegevus]]

==N==
*[[Neuroturundus]]

==O==
*[[Otsingumootoritele optimeerimine]]

==P==
*[[Persoonibränd]]
*[[Positsioneerimine]]

==S==
*[[Sensoorne turundus]]
*[[Sisuturundus]]
*[[Soovitusturundus]]
*[[Sotsiaalmeedia turundus]]
*[[Sotsiaalne turundus]]
*[[Sporditurundus]]
*[[Sprintturundus]]
**Storytelling''
*Study in Estonia

## T
*Tarbimisvastane sisuloome
*Tasuta turundus
*Tootepaigutus
*Turundusjuht
*Turunduskommunikatsioon
*Turundusmeetmestik
*Turundusplaan
*Turundusspetsialist
*Turundussüsteem

## V
*Viirusturundus
*Võrkturundus

## Ö
*Ökoloogiline turundus
Sipsik (film)

"**Sipsik**" on Eesti-Taani koostöös 2020. aastal Eno Raua jutustuse "Sipsik" ja Edgar Valteri illustratsioonide ainetel valminud animafilm. Filmi režissöörid on Meelis Arulepp ja Karsten Kiilerich. Filmi tootis A Film.

## Eesti dublaažinäitlejad
*Ott Sepp – Sipsik, rääkiv ja mõtlev kaltsunukk, mille Mart õmbles sünnipäevaks Anule
*Elo-Mirt Oja – Anu, Sipsiku omanik, Mardi õde
*Hugo Malmsten jr – Mart, Anu vend

## Viited

## Välislingid
*
Tühja lehega protestimine

Tühi paberileht või plakat on üks võimalikke protestivorme. Sellise protesti sõnum peaks olema varjatud, samas üldarusaadav, kuid teksti ja loosungi puudumine paberil peaks raskendama võimude püüdlusi tõestada, et keeldusid ja eeskirju on rikutud.

## Kanada
1969. aastal toimus Toronto Ülikooli Koolides (University of Toronto Schools, UTS) "Meeleavaldus mitte millegi eest". Meeleavaldajate plakatid olid tühjad ja nende nõudmiste nimekiri oli tühi paberileht.

## Hiina

Tühja paberilehe kasutamine oli Hiinas 2022. aasta COVID-19 protestide ajal levinud Hiina tsensuuri sümbolina. Esmakordselt kasutati seda 2019.–2020. aasta Hongkongi protestidel, et protesteerida Hongkongi riikliku julgeoleku seaduse vastuvõtmise vastu pärast seda, kui protestidega seotud loosungid ja fraasid keelustati. Hiina tsensorid eemaldasid veebiotsingutulemustest ka terminid "tühi paberileht" ja "valge paber".

Valgel paberil on Hiinas lisatähendus, kuna valge on surma sümbol  ja leina värv. 

## Poola
1924. aastal reageeris üks Krakówi ajaleht ametlikule tsensuurile, lisades lehelisale tühje paberilehti. Need konfiskeeriti ja kohus kinnitas konfiskeerimise põhjendusel, et need olevat võimuesindajaid naeruvääristanud "ilma kindlaid fakte esitamata".

## Venemaa
Nõukogude Liidu poliitilises naljas kirjeldatakse rahulolematut meest, kes hoiab tänaval protestiks üleval valget paberitükki ja küsimusele, miks, vastab protestija, et kõik teavad, milline kiri peaks paberil olema.

Venemaa 2022. aastal Ukrainasse tungimise vastu toimunud protestide osalejad arreteeriti tühjade paberilehtede hoidmise eest.

## Ühendkuningriik
Elizabeth II surmale järgnenud protestidel 2022. aasta septembris kasutati tühje paberilehti. Edinburghis St Gilesi katedraalis hoidsid protestijad üleval tühje paberilehti, et protesteerida monarhiavastaste meeleavaldajate vahistamise vastu. Londonis küsisid Londoni politseinikud advokaadilt, kes hoidis Parlamendiväljakul üleval tühja paberilehte, tema andmeid ja öeldi talle, et ta arreteeritakse avaliku korra seaduse alusel, kui ta kirjutab paberile "See pole minu kuningas".

2023. aasta veebruaris pidas politsei Cornwallis kinni mehe, kellel oli prints Williami ja Catherine'i (Walesi printsi ja printsessi) visiidi ajal käes tühi paberileht.

## Ameerika Ühendriigid
1965. aastal lavastati tõsielusarjaga *„Varjatud kaamera”* Bronxis jagu „Piketeerimine kõige vastu mitte millegagi”. Tegevuspaigaks oli tühi, lumega kaetud plats ning piketeerijatel olid kirjadeta plakatid ja nad jagasid tühje lendlehti.

1970. aastal korraldas Anna Halprin oma San Francisco Tantsijate liikmetele „Tühjade Plakatite Tantsu“ õpitoa. Nad kõndisid ringi valges riietuses, käes tühjad plakatid. Halprin selgitas: „...sel ajal toimus väga palju proteste ja nii sai iga inimene, kes meid vaatas, ette kujutada, millist protestiloosungit nad plakatile soovivad.“

## Vaata ka

* 1960. aastate sotsiaalsed ja poliitilised liikumised
* tühja esikülje avaldamine

## Viited
Staroźreby

**Staroźreby** on linn Poolas Masoovia vojevoodkonnas Płocki maakonnas, Staroźreby valla halduskeskus. Staroźreby asub Płockist ligikaudu 21 km ja Varssavist umbes 84 km lääneloodes.

Staroźreby sai linnaõigused 1. jaanuaril 2026.

## Viited
Catherine Vautrin

**Catherine Vautrin** (sündinud 26. juulil 1960 Reimsis) on Prantsusmaa poliitik, ta on erakonna Renaissance liige. Ta on alates 2025. aastast olnud Prantsusmaa relvajõudude minister Sébastien Lecornu teises valitsuses. Varem oli ta aastatel 2024–2025 Prantsusmaa töö-, tervishoiu-, solidaarsus- ja pereminister François Bayrou ja Sébastien Lecornu esimeses valitsuses.

Ta sündis aastal 1960 Reimsis. Aastal 1985 omandas ta õigusteaduse kraadi Université Paris-Descartesis.

Aastatel 1983–1989, 1995–1999 ja 2005–2014 oli ta Reimsi linnavolikogu liige. Aastatel 1986–1999 töötas ta Ameerika Ühendriikide kindlustusseltsis Cigna. Aastatel 1999–2000 oli ta Champagne-Ardenne'i piirkondliku volikogu liige.

Aastal 2002 valiti ta esimest korda Rahvuskogusse.

21. septembrist 2024 kuni 23. detsembrini 2024 oli ta Prantsusmaa regionaalse koostöö ja detsentraliseerimise minister (Michel Barnier valitsuses). 23. detsembrist 2024 kuni 4. oktoobrini 2025 oli ta Prantsusmaa töö-, tervishoiu-, solidaarsuse ja perekonnaasjade minister. 5. oktoobrist 2025 kuni 12. oktoobrini 2025 oli ta Prantsusmaa töö-, tervishoiu-, solidaarsus-, perekonna- ja puuetega inimeste autonoomia minister (Sébastien Lecornu esimeses valitsuses). 12. oktoobrist 2025 on ta Prantsusmaa relvajõudude minister Sébastien Lecornu teises valitsuses.

## Isiklikku
Ta on aastast 2001 abielus Reimsi Ülikooli Haigla sisehaiguste osakonna juhataja Jean-Loup Pennafortega, neil on aastal 2002 sündinud tütar.

**Catherine Vautrin** (sündinud 26. juulil 1960 Reimsis) on Prantsusmaa poliitik, ta on erakonna Renaissance liige. Ta on alates 2025. aastast olnud Prantsusmaa relvajõudude minister Sébastien Lecornu teises valitsuses. Varem oli ta aastatel 2024–2025 Prantsusmaa töö-, tervishoiu-, solidaarsus- ja pereminister François Bayrou ja Sébastien Lecornu esimeses valitsuses.

Ta sündis aastal 1960 Reimsis. Aastal 1985 omandas ta õigusteaduse kraadi Université Paris-Descartesis.

Aastatel 1983–1989, 1995–1999 ja 2005–2014 oli ta Reimsi linnavolikogu liige. Aastatel 1986–1999 töötas ta Ameerika Ühendriikide kindlustusseltsis Cigna. Aastatel 1999–2000 oli ta Champagne-Ardenne'i piirkondliku volikogu liige.

Aastal 2002 valiti ta esimest korda Rahvuskogusse.

21. septembrist 2024 kuni 23. detsembrini 2024 oli ta Prantsusmaa regionaalse koostöö ja detsentraliseerimise minister (Michel Barnier valitsuses). 23. detsembrist 2024 kuni 4. oktoobrini 2025 oli ta Prantsusmaa töö-, tervishoiu-, solidaarsuse ja perekonnaasjade minister. 5. oktoobrist 2025 kuni 12. oktoobrini 2025 oli ta Prantsusmaa töö-, tervishoiu-, solidaarsus-, perekonna- ja puuetega inimeste autonoomia minister (Sébastien Lecornu esimeses valitsuses). 12. oktoobrist 2025 on ta Prantsusmaa relvajõudude minister Sébastien Lecornu teises valitsuses.

## Isiklikku
Ta on aastast 2001 abielus Reimsi Ülikooli Haigla sisehaiguste osakonna juhataja Jean-Loup Pennafortega, neil on aastal 2002 sündinud tütar.
2026. aasta Crans-Montana baari tulekahju

**2026 Crans-Montana baari tulekahju** oli intsident, mis leidis aset 1. jaanuari 2026 öösel Šveitsi Valais' kantonis Crans-Montana suusakuurordis baaris Le Constellation. 

Baaris toimunud tulekahjus hukkus 40 inimest ja 119 sai vigastada. Šveitsi võimud kuulutasid välja eriolukorra. Vigastatute suure arvu tõttu palus Šveits Euroopa Liidu Elanikkonnakaitse Mehhanismi kaudu abi Euroopa Liidult ning 24 tõsiste põletushaavadega patsienti viidi ravile Belgia, Prantsusmaa, Saksamaa, Itaalia ja Poola haiglatesse.

Tulekahju tekkis uusaastaöö pidustuste ajal Le Constellationi baaris ja klubis, kus on istekohti 100–400 inimesele. Tulekahju ajal teatati ka plahvatusest. Uurijad arvavad, et tulekahju sai alguse keldrikorruselt, mille lagi oli kaetud vahtplastist heliisolatsioonipaneelidega, mis süttisid kui keegi hoidis lae all šampanjapudelit, mille külge oli kinnitatud säraküünal. Õiguskaitseorganid ei käsitle juhtumit terroriaktina. Baari omanike vastu algatati kriminaalmenetlus.

## Viited
Velenkosini Hlabisa

**Velenkosini Fiki Hlabisa** (sündinud 4. jaanuaril 1965 Hlabisas KwaZulu-Natali provintsis) on Lõuna-Aafrika Vabariigi poliitik, ta on Inkatha Vabaduspartei (IFP) (suulu keeles *IQembu leNkatha yeNkululeko*) liige. Ta on juunist 2024 Lõuna-Aafrika Vabariigi koostööpõhise valitsemise ja traditsiooniliste asjade minister Cyril Ramaphosa kolmandas valitsuses.

Ta sündis aastal 1965 Hlabisas (asub KwaZulu bantustanis; praegu KwaZulu-Natali provintsis). Ta sündis neljalapselisse perekonda ja oli neljast lapsest vanim. Ta liitus IFP noortebrigaadiga kolmeteistkümneaastaselt 1978. aastal ja lõpetas keskkooli aastal 1983. Seejärel Seejärel asus ta õppima Zululandi ülikoolis ja Lõuna-Aafrika ülikoolis. Tema isa suri aastal 1990, kuita veel ülikoolis õppis. Aastal 1991 otsis ta tööd õpetajana ja töötas viis aastat Ngebeza keskkoolis õpetajana ning peagi oli ta kakskümmend aastat Somfula keskkooli direktor.

Pärast IFP-ga liitumist 1978. aastal oli Hlabisa tõusnud partei juhtpositsioonil. Ta valiti partei peasekretäriks 2011. aastal. 2017. aastal toetas IFP laiendatud rahvusnõukogu ühehäälselt Hlabisat Mangosuthu Buthelezi järeltulijana partei presidendina. Hlabisa valiti IFP uueks juhiks vastuseisuta partei 35. üleriigilisel üldkonverentsil, mis toimus 2019. aasta augustis.

16. oktoobril 2023 teatas IFP pressiesindaja Mkhuleko Hlengwa, et partei riiklik täitevkomitee on otsustanud, et ta võtab üle lahkunud Mangosuthu Buthelezi koha Rahvusassamblees. Partei peapiits provintsi seadusandlikus kogus, Blessed Gwala, määrati partei uueks fraktsiooni juhiks seadusandlikus kogus. Hlabisa vannutati parlamendiliikmena ametisse 19. oktoobril 2023.

Pärast 2024. aasta Lõuna-Aafrika üldvalimisi on ta Lõuna-Aafrika Vabariigi koostööpõhise valitsemise ja traditsiooniliste asjade minister Cyril Ramaphosa kolmandas valitsuses.

## Isiklikku
Velenkosini Hlabisa on rahvuse poolest suulu.
FinEst Link

**FinEst Link** on Tallinna ja Helsingi vahelise transpordiühenduse projekt, millest osa on Tallinna ja Helsingi vahelise tunneli ehitamine, millest tänaseks on tehtud ainult eeluuring.

## Vaata ka

## Viited
2025. aasta jäähoki juunioride maailmameistrivõistluste I divisjon

**2025. aasta maailmameistrivõistluste Jäähoki U20 I divisjoni** turniirid on kaks rahvusvahelist alla 20-aastaste jäähoki turniiri, mille korraldab Rahvusvaheline Jäähokiföderatsioon. I A-divisjon esindab teist taset ja I B-divisjon kolmandat taset jäähoki juunioride maailmameistrivõistlustel.

Iga taseme turniiril tõuseb esikoha saavutanud meeskond järgmisse kõrgemasse divisjoni, samas kui viimasele kohale jääv meeskond langetatakse madalamasse divisjoni.

Et osaleda noorte mängijana nendel turniiridel, ei tohtinud mängija sündida varem kui 2005. aastal.

## A-alagrupi turniir
I A-divisjoni turniir mängitakse Sloveenias, Bledis 9.–15. detsembril 2024.

### Osalejad

### Tulemused
Kõik kellaajad on kohaliku aja järgi (Kesk-Euroopa aeg; UTC+01:00).

----

----

----

----

## B-alagrupi turniir
I B-divisjoni turniir mängitakse Eestis, Tallinnas 11.–17. jaanuaril 2025.

### Osalejad

### Tulemused
Kõik kellaajad on kohaliku aja järgi (Ida-Euroopa aeg; UTC+02:00).

----

----

----

----

## Kõrgliiga

### Grupp A
* USA (1)
* (4)
* (5)
* (8)
* (9)

### Grupp B
* (2)
* (3)
* (6)
* (7)
* (11) – Tõusis I A-divisjonist

## Viited

## Välislingid
* IIHF-i ametlik veebisait
Kalda-jämejalg

**Kalda-jämejalg** (*Burhinus vermiculatus*) on jämejalglaste sugukonda kuuluv linnuliik.

## Välimus
Kalda-jämejalg on 380–410 mm pikk. Tiib on 193–216 mm pikk, nokk 37–44 mm, jookse 70–82 mm, saba 96–114 mm. Kaalub 293–320 g.

Ülapool on pruun tumedate triipudega. Alapool on valge, rinnal on tumepruunid triibud. Tiival on valge triip, mille kohal on must triip. Tiivad on laiad ja ümara otsaga, saba on lühike. Silma ümbrus on valge ja näol on valge triip. Nokk on must, nokatüvik on rohekaskollane. Silmad on suured ja kollased. Jalad on kollakad, rohekad või hallikad.

*B. v. vermiculatus* on heledam ja tuhmimat tooni, *buettikoferi* on rohkem tumepruun.

Sarnaneb jõgi-jämejalaga, kuid jõgi-jämejala tiival pole valget triipu.

## Alamliigid ja levik
Liigil on kaks alamliiki:
**B. v. buettikoferi* (Reichenow, 1898) – Libeeriast Gabonini
**B. v. vermiculatus* (Cabanis, 1868) – Kongo DV-st Somaaliani, lõunas Lõuna-Aafrika Vabariigini

Elavad jõgede ja järvede ääres ning mangroovides.

## Toitumine
Toituvad putukatest, koorikloomadest ja limustest.

Toituvad öösel.

## Pesitsemine
Pesitsevad üksikult. Tavaliselt pesitsevad vee lähedal maapinnal vähese vooderdusega lohus.

Lõuna-Aafrikas pesitsevad kuival perioodil ja vihmaperioodi alguses, Keenias märtsist detsembrini, Tansaanias novembris, Zimbabwes augustist detsembrini. Kurnas on kaks muna, mida hautakse 24 päeva.

## Viited

## Välislingid
Małkinia Górna

**Małkinia Górna** on linn Poolas Masoovia vojevoodkonnas Ostrów Mazowiecka maakonnas, Małkinia Górna valla halduskeskus. Małkinia Górna asub Ostrów Mazowieckast umbes 15 km kagus ja Varssavist ligikaudu 84 km kirdes.

Małkinia Górna on raudteesõlm. Linnas ristub Varssavi–Białystoki raudteeliin Ostrołęka–Siedlce raudteeliiniga.

Küla on esmamainitud 1203. aastal.

Teise maailmasõja ajal aastatel 1942–1943 asus Małkinia Górnast 8 km lõunas Treblinka hävituslaager. Treblinka hävituslaagrisse saadetud vange viidi kohale ka Małkinia Górna raudteejaama kaudu.

Małkinia Górna sai linnaõigused 1. jaanuaril 2026.

## Viited
Viljandi vana õigeusu kalmistu

**Viljandi vana õigeusu kalmistu** on kalmistu Viljandis.

Kalmistu asub Kantreküla linnaosas ja on osa vanast kalmistust, kuid on luteri põhiosast eraldatud maakivimüüriga. Tänapäeval on müüris tühikuid, mis võimaldavad õigeusu ja luteri osa vahel vabalt liikuda, kuid algselt oli kalmistul ainult üks värav (peavärav). See värav asub kalmistu lääneküljel, tänapäeval Vaksali–Kalevi–Riia maantee ringristmiku vastas. Tänapäeval on pindala kokku umbes 0,16 hektarit.

## Ajalugu
Kalmistule on õigeusklikke maetud juba enne Viljandi Ristija Johannese koguduse rajamist 1846. aastal, esimene teadaolev mainimine on 1820. aastast. Koguduse loomisel nimetati seda kalmistut juba vanaks kalmistuks (*alte Kirchhof*), tollal oli selle pindala umbes 0,14 hektarit (307,5 ruutsülda). Kalmistu on siis Viljandi Ristija Johannese koguduse järjekorras esimene kalmistu.

1935. aastal võeti loodeosast väike maatükk Vaksali tänava õgvendamiseks. Toome kalmistule maeti ümber umbes paarkümmend hauda.

Miks tänapäeval on kalmistu pisut suurem (0,16 hektarit) kui algne kalmistu (0,14 hektarit), ehkki 1935. aastal võeti sealt maatükk tänava laiendamiseks, pole teada.

Kalmistu ei ole iseseisev kultuurimälestis, vaid on kultuurimälestis nr 31030, "Viljandi Vana kalmistu" osa ja on kaitstud selle koosseisus.

## Kalmistule maetuid
*1921 Nikolai Lusik, ülempreester
*1931 Johann Tammann, preester

## Viited

## Kirjandus
*Maire Sala. "Viljandi Vana kalmistu". // Viljandimaa kalmistute lugu. Viljandi 2007. Lk 75–76
*"Õigeusu koguduse osa Vanal kalmistul". // Meil ei ole siin jäädavat linna. Viljandi linna ja kihelkonna kalmistute lugu. Koostaja Janis Tobereluts. Viljandi Muuseumi Toimetised 10. Viljandi 2024. Lk 24–25

## Välislingid
*Kalmistute register Haudi
*Kultuurimälestis nr 31030, "Viljandi Vana kalmistu"
Jüri Laving

**Jüri Laving** (sündinud 1. veebruaril 1941 Kikka külas Võrumaal) on eesti tehnikateadlane.

## Haridus
Ta lõpetas Räpina Keskkooli 1959 ja Tallinna Polütehnilise Instituudi mehaanikateaduskonnas autotranspordi eriala 1964, oli Moskva Autotranspordi Teadusliku Uurimise Instituudi aspirant 1971–1975 ning sai tehnikateaduste kandidaadi kraadi 1978.

## Teenistuskäik
Jüri Laving töötas Tallinna Autobussipargis vanemmehaaniku ja osakonnajuhatajana 1965–1970, NSV Liidu TA Majandusmatemaatika Keskinstituudi Eesti filiaalis inseneri ja teadurina 1970–1980 ning Eesti Majanduse Instituudis vanem- ja juhtivteadurina 1980–1998.

Aastast 1970 on ta töötanud Tallinna Tehnikaülikooli teedeinstituudis (kuni 1992 autoteede kateeder): oli tunnitasuline õppejõud 1970–1988, dotsent 1989–1997 ja professor 1997–2008. Alates 2008. aastast on ta TTÜ emeriitprofessor.

## Teadustöö
Jüri Laving on uurinud reisijateveo korraldamist ja juhtimist linnades, Eesti transpordipoliitikat ning transiitvedude ja transpordi infrastruktuuri arengut.

Ta on Eesti Logistikaühingu ja Balti Transpordiakadeemia asutajaliige.

## Viited

## Välislingid
* Jüri Lavingu publikatsioone
Kookako

**Kookako** (*Callaeas*) on Uus-Meremaal levinud väike värvuliste perekond.

## Liike
**Callaeas cinereus*, *Callaeas cinerea* – punasagar-kookako
**Callaeas wilsoni*, *Callaeas cinereus wilsoni* – sinisagar-kookako

## Välislingid
* Birdlife
Tieke

**Tieke** (*Philesturnus*) on Uus-Meremaal levinud väike värvuliste perekond.

## Liike
Perekonda kuulub kaks liiki:
**Philesturnus carunculatus*, *Creadion carunculatus* – lõunatieke
**Philesturnus rufusater*, *Philesturnus carunculatus rufusater* – põhjatieke

## Viited

## Välislingid
* Birdlife
Heteralocha

***Heteralocha*** oli Uus-Meremaal levinud väike värvuliste perekond. Perekond on nüüdseks välja surnud.

## Liike
**Heteralocha acutirostris* – huia

## Välislingid
* Birdlife
Frederik Küüts

**Frederik Küüts** (sündinud 28. aprillil 1999) on eesti laulukirjutaja, kitarrist ja muusikaprodutsent. Ta kasutab artistinime **Fredi**.

## Haridus

Ta on lõpetanud Mihkel Lüdigi nimelise Vändra Muusikakooli ja õppinud hiljem mõned aastad Pärnu Muusikakoolis (õpetajad Marek Talts ja Erko Niit) ja Georg Otsa nimelises Tallinna Muusikakoolis (õpetajad Mart Soo ja Mairo Marjamaa).

2018. aastal lõpetas ta Pärnu Sütevaka Humanitaargümnaasiumi.

## Muusikaline tegevus

2015. aastal juhtis tema debüütsingel "Not Today" kolm nädalat MuusikaPlaneedi TOP 10 edetabelit.

2016. aastal avaldas Frederik EP pealkirjaga "Lights & Lies".

Aastatel 2016–2017 osales ta poistebändis Beyond Beyond.

Fredi on töötanud koos mitme eduka eesti artistiga, sealhulgas NOËP, Alika, Karl Killing, Eleryn Tiit, Inga Tislar, Rahel, Stefan, Jüri Pootsmann, The Boondocks ja teised.

Koos Anett Kulbiniga osales ta koosseisus Anett x Fredi Eesti Laulu konkursil 2020. aastal lauluga "Write About Me", mis sai finaalis 3. koha. 2023. aasta Eesti Laulu finaalis sai Anett x Fredi lauluga "You Need To Move On" 10. koha. 

Aastatel 2020 kuni 2023 oli Frederik alternatiiv-pop ansambli Gram-Of-Fun kitarrist ja laulukirjutaja.

2023. aasta Eesti Muusikaauhindadel võitis Gram-Of-Fun albumi "To The Great Unknown" eest Aasta Ansambli ja Aasta debüütalbumi tiitlid. 

2023 septembris ilmus Anett x Fredi album "Read Between The Lines".

Anett x Fredi duo võitis 2024 Eesti Muusikaauhindadel Aasta Soul/Funk/R'n'B artisti tiitli. 

2024 oli Frederik Eesti Muusikaettevõtluse auhindadel nomineeritud Aasta laulukirjutaja tiitlile. 

2024. aastal ilmus Fredi esimene sooloalbum "TRANQUILO".

Samuti on Frederik nublu bändi kitarrist ja muusikaline juht. Fredi oli 2025 kevadel ilmunud nublu ja Vaiko Epliku koostöö-albumi "SUPERSUURE HOOLEGA." üks produtsentidest ja kaasakirjutajatest.  

2025. aastast on ta Sandra Sillamaa ja Sofia-Liis Liivi kõrval ansambli SADU liige ja on kirjutanud bändile muusikat ja laulutekste.

2026. aasta Eesti Muusikaauhindade jagamisel võitis SADU oma albumiga "PROBLEEMID PARADIISIS" Aasta debüütalbumi, Aasta ansambli ja Aasta albumi tiitlit.

## Tunnustus
*2023 Gram-Of-Fun "To The Great Unknown" – Eesti Muusikaauhindadel Aasta debüütalbum ja Aasta Ansambel
*2024 Anett x Fredi "Read Between The Lines" – Eesti Muusikaauhindade Aasta Soul/Funk/R'n'B artist
*2024 Tiit Pauluse nimeline noore kitarrimängija preemia
*2026 SADU "Probleemid paradiisis" – Eesti Muusikaauhindade Aasta Debüütalbum, Aasta ansambel ja Aasta Album
*2026 Aasta muusikaprodutsent – Eesti Muusikaettevõtluse Auhinnad

## Viited

## Välislingid
*"Frederik Küüts: Suudan end 20aastaselt muusikaga ära elatada" Pärnu Postimees, 13.02.2020
*"Kitarrist ja laulja Frederik Küüts: Ei tasu ennast liiga tõsiselt võtta ega üle mõelda" Pärnu Postimees, 3.07.2020
*"Fredi Eesti Laulu finaalist: Kuidas iganes läheb, läheb hästi" Pärnu Postimees, 17.01.2023
*"Frederik Küüts: viimased aastad on mind inimesena rahulikumaks kujundanud" ERR Eeter, 17.10.2024
*"Frederik Küüts: raske on unistada, kui elan juba unistuses" ERR kultuur, 18.03.2026
Anett x Fredi

**Anett x Fredi** on eesti ansambel, mille liikmed on Anett Kulbin ja Frederik Küüts.

2020. aasta Eesti Laulu finaalis sai Anett x Fredi lauluga "Write about me" 3. koha ning oli žürii lemmik. 2023. aasta Eesti Laulu finaalis sai Anett x Fredi lauluga "You need to move on" 10. koha. 

2023 septembris ilmus neilt soulmuusika album "Read Between The Lines".

## Viited

## Välislingid
*Anett ja Fredi: meid seob suur sõprus ja muusikaline keemia. ERR Eeter, 17.09.2023
Rhodophana

***Rhodophana*** on perekond seeni sugukonnast punalehikulised.

## Liike
**[[Rhodophana melleopallens]]*
**[[Rhodophana nitellina]]*

## Välislingid
*
Margo (laulja)

**Margarita Aleksandrovna Ovsjannikova** (sündinud 21. märtsil 1996 Makijivkas, Donetski oblastis, Ukrainas), tuntud oma esinejanimega **Margo** on vene laulja ja blogija. Tõsielusaate "Dom-2" endine osaleja. Alates 1. märtsist 2020 on ta Fashion TV Russia peatoimetaja. Ta on The Most Media Groupi kaasasutaja.

## Biograafia

### Noorpõlv
Margarita Ovsjannikova sündis 21. märtsil 1996 Makejivkas Donetski oblastis. Ta huvitus juba lapsena muusikast ja tantsimisest, oli solist ning kuulus nii Rodnitšoki rahvamuusika moderntantsustuudiosse kui ka GLASSi folkloorlaulustuudiosse. Pärast keskkooli lõpetamist astus ta ülikooli ja õppis inglise keelt.

### Karjäär
Tema esimeseks singliks oli . 

2017. aasta oktoobris sai temast telesarja "Dom-2" osaleja, kuid ta lahkus sarjast 2. oktoobril 2018. Pärast teleeetrist kõrvale jäämist andis ta välja uue laulu Бомбовая koos muusikavideoga. Tema järgmiseks kolmandaks singliks oli Парень непростых кровей. Lisaks singlile ilmusid ka 2 uut laulu: Стресс ja Ты для меня всё. 

2020. aasta märtsis andis ta välja laulu ja video "Виталий", mille muusikavideos osales kuulsa Comedy Clubi liige Anton Lirnik.

2020. aasta juunis oli Margarital plaan filmida muusikavideo laulule . Isiklike ideede nappuse tõttu palkas ta selle muusikavideo jaoks meeskonna, kes pidid video süžee välja mõtlema. Hiljem selgus aga, et video idee välja töötanud ettevõte oli teda petnud ja müünud selle idee Olga Buzovale. Mõne aja pärast avaldas ta video asemel kaveri ansambli Scorpions loost pealkirjaga Wind of Change.

2020. aasta septembris võitis ta Topical Style Awards 2020-l auhinna aasta moetoimetaja kategoorias. 

Margarita asutas koos Artur Eremejeviga agentuuri The Most Media Group.

## Diskograafia

### EP-d

*  (2020)

### Singlid

*  (2020)
*  (2020)
*  (koos Arsen Petrosoviga) (2020)
*  (2020)
*  (2020)
*  (2020)
*  (2021)
*  (2021)
*  (2021)
*  (2021)
*  (2021)
*  (2021)
*  (2021)
*  (2021)
*  (2022)
*  (2022)
*  (2022)
*  (2023)
*  (2023)
*  (2024)
*  (2025)
*  (koos Lil Pumpiga) (2025)
*  ( koos Filipp Kirkoroviga) (2025)
*  (koos 6ix9ine'iga) (2025)
Endla (Tallinna kino)

**Endla** **kino** tegutses 1913–1933 aastatel Tallinnas Nunne tänaval.

Näituse väljaku ääres paiknenud 40-meetrise läbimõõduga peapaviljon kaheksakandiline rotundis (Die Rotunde), mis oli 20. sajandi alguses üks populaarsemaid rändkinode peatuspaiku. Seal tegutsesid järjestikku mitmed rändkinod: Royal Vio (1907), Grand Imperial Vio (1908), Olympia (1909), Uus Teater (1910), Noris (1911), Star (1912–1913) ja Rekord (1913), lõpuks tegutses samas hoones aastatel 1913–1933 püsikino Endla, mis lõpetas tegevuse hoone põlengu tõttu.

Praegu paikneb sellel kohal Juhan Raudsepa 1935. aastal valminud skulptuur Naine vaagnaga.

## Viited
Margus Maidla

**Margus Maidla** (sündinud 6. juunil 1969 Tartus) on Eesti teadusajakirjanik ja -toimetaja, mitme kõrgtehnoloogilise ettevõtte (kaas)asutaja. 

Ta on õppinud Tartu Ülikoolis ärijuhtimist (MBA, äriraha­ndus) ning täiendanud end teadusfilosoofia magistriõppes. 

Margus Maidla on tegutsenud teaduse populariseerijana mitmetes meediakanalites: 2007–2014 oli ta Kuku Raadio teadussaate „Kukkuv Õun“ toimetaja ja saatejuht ja 2005–2014 Kultuurikirja Keskus teadustoimetaja. 

Alates 2013. aastast kultuurilehe SIRP teaduse ja innovatsiooni käsitluste kaasavaldaja. Selle aja jooksul on ilmunud ligikaudu sadakond erinevat intervjuud Eesti teadlastega ning teemakohaseid arvamuslugusi. 

Aastatel 2016–2017 töötas Margus Maidla Eesti Teaduste Akadeemias analüütikuna ning osales teaduse populariseerimise formaadi „Teadus 3 minutiga“ käivitamises, oli selle formaadi esimene produtsent ja ellukutsuja. 

Ta on õpetanud majandust, ettevõtlust, turundust ja innovatsiooni (Pärnu Saksa Tehnoloogiakool, Valga Gümnaasium). 

Margus Maidla on Eesti teadusajakirjanike seltsi ja Eesti akadeemiliste ajakirjanike seltsi liige. 

2012. aastal pälvis ta Haridus- ja Teadusministeeriumi teaduse populariseerimise auhinna **II preemia** trükisõna kategoorias. 

2013. aastal pälvis ta Haridus- ja Teadusministeeriumi teaduse populariseerimise auhinna **peapreemia** audio-visuaalse ja elektroonilise meedia kategoorias. 

Ta on avaldanud ja toimetanud raamatuid:

* „Teaduste Akadeemia – Eesti kollektiivne aju“ (2014) 
* „Teadus kolme minutiga 2015–2016“ (2017, kaasautor) 
* „Peegeldus“, mis on akadeemik Margus Lopp´i biograafia (2019, toimetaja). 

Sirbi kaastöid saab lugeda siit:
Margus Maidla kultuurilehes SIRP ilmunud kirjutised.

## Viited
Cícero Moraes

**Cícero André da Costa Moraes** (sündinud 13. novembril 1982 Chapecós Brasiilias) on brasiilia 3D-disainer ja teadlane, kes on saanud rahvusvahelise tunnustuse töö eest kohtumeditsiinilises näorekonstruktsioonis, ajalooliste ja religioossete tegelaste nägude digitaalses taastamises ning inimestele ja loomadele 3D-printeriga valmistatud proteeside disainis.

Moraes on loonud mitmeid olulisi digitaalseid näorekonstruktsioone, sealhulgas esivanemate näokujutisi https://www.imelineajalugu.ee/esivanemast-loodi-ruumiline-kujutis/ ning umbes 150 000 aasta vanuse "Draakoni mehe" (Hiina Homo longi) lähima sugulase rekonstruktsiooni https://www.imelineteadus.ee/150-000-aasta-eest-hiinas-elanud-draakonmees-oli-inimese-lahim-sugulane/. Lisaks on ta aidanud loomadele proteese luua, näiteks 3D-printeri abil uue kilbi vigastatud kilpkonnale https://web.archive.org/web/20160628045210/http://menu.err.ee/v/uudised/kurioosum/57d337e9-bbfb-4484-8d30-72b5d6cab85c/haavatud-kilpkonn-sai-3d-printeri-abil-uue-kilbi.

## Välislingid
* Cicero Moraesi koduleht
Tiit Pauluse nimeline noore kitarrimängija preemia

**Tiit Pauluse nimeline noore kitarrimängija preemia** on tunnustus noorele kitarristile, mida annavad välja Viljandi Kitarrifestival ja Eesti Jazziliit.

Preemia asutati 2008. aastal ja kannab eesti džässkitarristi Tiit Pauluse nime. Preemia eesmärgiks on tunnustada väljapaistvaid eesti noori muusikuid ja innustada kitarriõpingute alal end täiendama.

Preemiale saavad kandideerida kuni 26-aastased noored kitarrimängijad. Taotlusi hindab 7-liikmeline žürii. Hindamisel arvestatakse pillikäsitluse oskust ja loomingulisust.

Preemia laureaat saab õiguse esineda järgmise aasta Viljandi Kitarrifestivalil, Sinisalu Guitars kitarrihoolduse preemia, kaks esinemist Jazziliidu programmis ja auhinnaraha Eesti Jazziliidult koostöös Eesti Kultuurkapitaliga.

## Laureaadid
*2008 Virgo Sillamaa
*2009 Erki Pärnoja
*2010 Laur Joamets
*2011 Martin Matt
*2012 Jaan-Alari Jaanson
*2013 Erko Niit
*2014 Madis Meister
*2015 Paul Neitsov
*2016 Merje Kägu
*2017 Kalle Pilli
*2018 Jaanis Kill
*2019 Johannes Laas
*2020 Karl Madis Pennar
*2021 Jaagup Jürgel
*2022 Anna Regina Kalk
*2023 Marcus Tuul
*2024 Frederik Küüts
*2025 Robin Mäetalu

## Viited

## Välislingid
*Tiit Pauluse nimelise noore kitarrimängija preemia võitjad
Veronika Slowikowska

**Veronika Slowikowska** (sündinud 29. oktoobril 1995) on kanada näitleja ja koomik. Ta sai internetis tuntuks sketškomöödiat tehes. Komöödiasarjas „What We Do in the Shadows“ (2019–2020) kehastas ta Shanice'i. Slowikowska on näidelnud ka komöödia-draama filmis "I Like Movies" (2022) ja romantilises komöödias "EXmas" (2023). Ta mängis peaosa ulmekomöödias "Davey & Jonesie's Locker" (2024) ja osales ka Netflixi komöödiasarja "Tires" teises hooajas. Aastal 2025 liitus Slowikowska "Saturday Night Live'i" näitlejate täiendkoosseisuga.

## Lapsepõlv ja haridus
Veronika Slowikowska sündis Barries, Ontarios, vahetult pärast seda, kui tema vanemad olid Poolast Kanadasse kolinud. Ta õppis St. Joan of Arci katoliku keskkoolis ning pärast seda lõpetas 2015. aastal Randolphi lavakunstikolledži. 2020. aastal lõpetas ta Kanada Filmikeskuse näitlejate konservatooriumi.

## Viited


## Välislingid
Please Don't Destroy

**Please Don't Destroy** on Ameerika Ühendriikide komöödiatrupp, mis tegutseb New Yorgis ning mis loodi 2017. aastal. Truppi kuuluvad Ben Marshall, John Higgins ja Martin Herlihy, kes alustasid koostööd New Yorgi Ülikoolis. Trupp esines igakuistel komöödiaetendustel, astus üles New Yorgi komöödiafestivalil ja tegi sketšivideoid, mis postitati YouTube’i. Koroonapandeemia ajal hakkasid nad looma lühivideoid TikToki ja Twitteri jaoks.

2021. aastal sai triost komöödiasaate „Saturday Night Live“ (SNL) stsenaristid, kes tegid saate 47. hooajaks eelsalvestatud videosketše. „Please Don’t Destroy“ tegi oma debüüdi SNL-is 9. oktoobril 2021 sketšiga „Hard Seltzer“. Nende laul „Three Sad Virgins“, milles tegid kaasa ka Pete Davidson ja Taylor Swift, pälvis laialdast tähelepanu. 2023. aastal viis trupp Ameerika Ühendriikides läbi komöödiatuuri. Samal aastal mängisid nad peaosa oma kirjutatud komöödiafilmis „Please Don’t Destroy: The Treasure of Foggy Mountain“.

## Viited
Through Me

Through Me (Kuldnokk, 1990, MC)

Side 1

1. A Rebel From Heaven (Kruuse)

2. Desire (Kruuse)

3. 48 Hours (Kruuse - Allik)

4. Save Me (Kruuse)

5. Jefferson (Kruuse)

Side 2

6. Madman´s Christmas (Kruuse)

7. Forgotten Ones (Kruuse)

8. Your Kind Of Love (Pauklin)

9. My Music (Kruuse)

Urmas Kruuse - laul

Enn Kruuse - basskitarr

Tõnu Allik - kitarrid

Margus Mõttus - kitarr (5)

Marek Lillemägi - trummid ja löökriistad

Mart Jürisalu - klahvpillid

Lindistatud Tallinna Linnahalli stuudios
Rait Roosve

**Rait Roosve** (sündinud 1957 Viljandis) on eesti riigiametnik.

Ta lõpetas 1976. aastal Tallinna 2. Keskkooli ja 1981. aastal Tartu Riikliku Ülikooli geograafiaosakonna.

Roosve on olnud Tallinna Polütehnilise Instituudi poliitilise ökonoomia kateedri assistent ning juhtimise ja planeerimise kateedri vaneminsener, 1990–1992 Majandusministeeriumi regionaalse arengu osakonna juhataja, seejärel riigiministri asetäitja haldusreformi alal ja Riigikantselei kohaliku omavalitsuse ja regionaalse arengu osakonna juhataja, 1993. aastal Riigi Kohaliku Omavalitsuse ja Regionaalse Arengu Ameti peadirektori kohusetäitja, 1995. aastast Eesti Panga sularahaosakonna juhataja, hiljem sularaha- ja turvaosakonna ning sularaha- ja taristuosakonna juhataja.

## Tunnustus

* 2007 Valgetähe IV klassi teenetemärk

## Isiklikku
Tema isa oli loomakasvatusteadlane Hardi-Erik Roosve.

## Viited


## Artiklid

* Madis Kaldmäe, Ralf Roosve. Ümbernimetamine ei tee veel külanõukogu vallaks Rahva Hääl, 9. jaanuar 1990

* Ralf Roosve. Eesti regionaalpoliitika Äripäev, 12. märts 1990
* Rait Roosve. Regionaalse arengu seminar Maaleht, 21. veebruar 1991
* Rait Roosve. Sularaha ei kao kuhugi, aga tema roll muutub küll Äripäev, 9. detsember 2013
* Rait Roosve. Kommentaar Maaleht, 12. detsember 2013
* Rait Roosve. Kursusejuhendaja Eesti maateadlasi, oktoober 2020

## Välislingid

* Rait Roosve artiklid Tallinna Tehnikaülikooli andmebaasis
* Merike Aasmäe. Haldusreform jätkub Sakala, 3. detsember 1992
* Helen Urbanik. Rootsi alustab Kagu-Eesti arengu toetamist Äripäev, 4. veebruar 1993
* Helen Urbanik. Riik soosib ettevõtlust maal Äripäev, 23. veebruar 1993
* Erik Prozes. Sendijama sadamakail Äripäev, 17. november 1999
* Epp Kukemelk. 220 tonni Eesti kroone on läinud prügimäele Pärnu Postimees, 20. juuni 2002
* Käibele tulevad uued sajakroonised Linnaleht, 10. jaanuar 2008
* Andrus Karnau. Eesti laenab eurokupüürid Soomest Põhjarannik, 20. veebruar 2010
* Paralleelkäibe lõpuks on vahetatud 98 protsenti kroonidest Nädalalõpp, 26. veebruar 2010
* Prillitoos arhiiv.err.ee, 30. mai 2010
* Ilmar Kahro. Eurohindade järgi ei saa kroonides maksta Eesti Päevaleht, 17. juuli 2010
* Kahe aasta jooksul hävitatakse Eesti kroonid ja sendid Eesti Elu, 30. juuli 2010
* Lasteekraan. Saame kokku Tomi juures: 805 | Rahajutt - räägime eurost arhiiv.err.ee, 1. november 2010
* Prillitoos arhiiv.err.ee, 5. detsember 2010
* Alyona Stadnik. Pangad: eurole üleminek läks valutult Äripäev, 4. jaanuar 2011
* Eesti pangatähed annavad toasooja Eesti Elu, 14. jaanuar 2011
* Ringvaade arhiiv.err.ee, 24. jaanuar 2011
* Ringvaade arhiiv.err.ee, 10. mai 2013
* Ringvaade arhiiv.err.ee, 13. jaanuar 2014
* Ringvaade arhiiv.err.ee, 4. aprill 2017
* Ringvaade arhiiv.err.ee, 17. september 2018
* Allar Viivik. Osta Maardu mõis ära! Harju Elu, 14. detsember 2018
* Ringvaade arhiiv.err.ee, 6. veebruar 2019
* Hommik Anuga arhiiv.err.ee, 7. november 2021
* Pangatöötaja meenutab kentsakat olukorda: ta oli pere säästud ära mälunud ning neelas need alla kroonika.delfi.ee, 7. november 2021
* Külaline: Eesti Panga sularaha- ja taristuosakonna juhataja Rait Roosve jupiter.err.ee, 10. veebruar 2025
Ben Marshall

**Ben Marshall** (sündinud 1. mai 1995) on ameerika koomik, stsenarist ja näitleja. Ta sai tuntuks komöödiatrupiga Please Don't Destroy. Aastal 2021 sai temast "Saturday Night Live'i" stsenarist.

Marshall sündis ja kasvas üles Savannahs, Georgias, kus ta õppis Savannah Arts Academy’s, avalikus keskkoolis, mis on spetsialiseerunud etendus- ja visuaalkunstidele. Ta omandas 2017. aastal bakalaureusekraadi New Yorgi ülikooli Tisch School of the Arts’is. New Yorgi Ülikoolis oli ta Hammerkatz’i sketškomöödia- ja Astor Place Riotsi stand-upi komöödiarühmades. 2025. aastal tegi ta kaasa sarja "Poker Face" teises hooaja ühes jaos. 2. septembril 2025 teatati, et Ben Marshallist saab "Saturday Night Live'i" uus täiendkoosseisu näitleja.

## Viited


## Välislingid

*
Pilk (ajaleht)

Pealkiri:	Pilk / OÜ PM Magasin
Ilmunud	Tallinn: OÜ PM Magasin, 1989-1994
Ilmumiskoht	Tallinn
Kirjeldus	 41-45 cm
Ilmumissagedus:
4 korda aastas, 1993-1994
6 korda aastas, 1992
2 korda kuus, 1989-1991

Märkused:	
1992, nr 1-6 ilmusid paralleelselt: ajaleht Pilk ja ajakiri Uus Pilk
1993. a. jätkas ainult ajakirjana (1993, nr 1-2 pealkiri: Uus Pilk; 1993, nr 3-4 pealkiri: Pilk);
1994. a. ilmus taas ainult ajalehena: Pilk
1992-1993 formaat: 28 cm
Endised ajakirja väljaandjad: KÜ Larus (1992) ; AS AFSA (1993, nr 1-2);
Endised ajalehe väljaandjad: Ühistu "Teadus", Ühistu "Pilk" (1989-1991, nr 25/26); Ühistu "Pilk" (1991, nr 27/28 - 1992, nr 6)

https://www.ester.ee/record=b1072761*est
Täpik-jämejalg

**Täpik-jämejalg** (*Burhinus capensis*) on jämejalglaste sugukonda kuuluv linnuliik.

## Välimus
Täpik-jämejalg on 37–44 cm pikk. Tiib on 222–245 mm pikk, nokk 33–41 mm, jookse 85–103 mm, saba 110–123 mm. Kaalub 375–610 g.

Ülapool on helepruun mustade täppidega. Alapool on beež tumepruunide triipudega. Nokk on must, nokatüvik on kollane. Silmad on suured ja kollased. Jalad on kollased.

Noorlinnu sulestik on tuhmimat tooni. Ülapool on triibuline.

Udusulis poegade ülapool on hall mustade täppide ja triipudega, alapool on valge. Nokk on must, jalad on oliivkollased. Silmad on hallikasvalged.

*B. c. damarensis* on heledam kui *capensis*, *maculosus* on oranžikam, *dodsoni* on triibulisem.

## Alamliigid ja levik
Liigil on neli alamliiki:
**B. c. capensis* (Lichtenstein, 1823) – Lõuna-Keeniast Lõuna-Aafrika Vabariigini, läänes Loode-Angolani
**B. c. damarensis* (Reichenow, 1905) – Edela-Angolas, Namiibias, Edela-Botswanas ja LAV loodeosas
**B. c. dodsoni* (Ogilvie-Grant, 1899) – Eritrea ja Somaalia rannikul ning Araabia poolsaare lõunaosas
**B. c. maculosus* (Temminck, 1824) – Senegalist Somaaliani, lõunas Põhja-Keeniani

Elavad rohtlates, põldudel, parkides ja randades. Eelistavad kuivi piirkondi. Võivad pesitseda linnades.

## Toitumine
Toituvad putukatest, kahepaiksetest, limustest, koorikloomadest ja seemnetest.

Toituvad öösel, pilvise ilmaga ka päeval.

## Pesitsemine
Pesitsevad maapinnal lehtede, rohu ja kivikestega vooderdatud lohus, mis asub tavaliselt kivi või põõsa kõrval.

Pesitsevad kuiva perioodi lõpus ja vihmaperioodi alguses. Kurnas on kaks muna mõõtmetega 50,5–52 × 34,6–36,3 mm. Mune hauvad mõlemad vanemad 24 päeva. Hauduma hakatakse peale teise muna munemist. Pojad saavad lennuvõimeliseks kaheksa nädala vanuselt.

## Viited

## Välislingid
Julius Krohn

**Julius Leopold Fredrik Krohn** (19. aprill 1835 – 28. august 1888) oli soome rahvaluule- ja keeleteadlane. 

Ta oli 19. sajandi tuntumaid soomluse eest võitlejaid. Töötas ajakirjanikuna, tõlkis maailmakirjandust ja õpikuid ning kirjutas rahvavalgustuslikke tekste.

Teadustööna uuris ta "Kalevalat". 1885. aastal sai ta Helsingi Ülikooli soome keele ja kirjanduse erakorraliseks professoriks. 

Krohn suri 1888. aasta augustis uppumissurma, ta on maetud Helsingi Hietaniemi vanale luteri kalmistule.

## Isiklikku
Julius Krohnil oli abielust Emma Krohniga (sünd. Nyberg) kolm last (Kaarle, Ilmari ja Helmi) ning abielust Maria Vilhelmina Krohniga (sünd. Lindroos) kaks last, Aino ja Aune. Kaarle Krohnist sai keeleteadlane ja rahvaluule uurija, kes kõige enam tegeles "Kalevala" värssidega. Ilmari Krohn õppis Leipzigi konservatooriumis klaveri- ja orelimängu ning kompositsiooni, sooritas filosoofiakandidaadi eksami Helsingi Ülikoolis ning sai muusikateooria ja ajaloo dotsendiks ja hiljem muusikateaduste professoriks. Helmi Krohn (Setälä), Aino Kallas ja Aune Krohn tegelesid kirjandusega. Helmi abiellus 1891. aastal keeleteadlase Eemil Nestor Setäläga. Aino abiellus 1900. aastal eesti rahvaluule- ja keeleteadlase Oskar Kallasega.

## Viited
Branice

**Branice** (saksa keeles *Branitz*, tšehhi keeles *Bránice*) on linn Poolas Opole vojevoodkonnas Głubczyce maakonnas, Branice valla halduskeskus. Branice asub Tšehhi piirist pooleteise kilomeetri kaugusel, Głubczycest ligikaudu 17 km ja Opolest 69 km lõunas.

Asulat on esmamainitud 1278. aastal. Aastatel 1740–1742 toimunud Esimese Sileesia sõja järel läks Branice Preisi kuningriigi võimu alla.

20. märtsil 1921 toimunud rahvahääletusel hääletas Branices Saksamaa koosseisu jäämise poolt 2032 inimest ja Poolaga ühinemise poolt 5 inimest.

Poola koosseisu läks Branice 1945. aastal.

Branice sai linnaõigused 1. jaanuaril 2026.

## Viited
Viljandi Esimese maailmasõja Saksa sõjaväekalmistu

**Viljandi Esimese maailmasõja Saksa sõjaväekalmistu** on kalmistu Viljandi kihelkonnas Viljandimaal, tänapäevase haldusjaotuse järgi Viljandi linnas Viljandi maakonnas. 

## Ajalugu
Viljandi vana kalmistu Jaani koguduse osale liideti 1914. aastal juurde kirdekülge juurde pikk kitsas siil. Selle siilu keskossa eraldati Saksa esimese okupatsiooni aegu surnud Saksa sõjaväelastele omaette kalmistu.

Kalmistu ümbritseti kolmest küljest (põhja-, lääne- ja lõunaküljest) astmelise betoonmüüriga. Idakülg (peakülg) oli ilmselt madalamal viisil piiratud ja seal oli ilmselt värav. Lääneküljes oli mälestusmüür, mille kohal kõrgus madal kolmnurkne viil. Kalmistule on teadaolevalt maetud 12 sõjaväelast. 

Nõukogude kolmanda okupatsiooni ajal kalmistu hooldamine lõpetati, hauatähised ja mälestustahvlid kõrvaldati. 

2004. aastal lammutati betoonmüüri säilinud osad ja maeti siinsed lahkunud ümber umbes 200 m lõuna pool paiknevasse Viljandi Teise maailmasõja Saksa sõjaväekalmistule. Alles jäeti ainult 1959. aastal juba mahajäetud kalmistule hiljem maetud eraisik Julia Tolpase haud.

## Kalmistule maetuid
*1959 Julia (Julie) Tolpas

## Viited

## Kirjandus
*"Esimese maailmasõja aegne Saksa sõdurite matmispaik Vanal kalmistul". // Meil ei ole siin jäädavat linna. Viljandi linna ja kihelkonna kalmistute lugu. Koostaja Janis Tobereluts. Viljandi Muuseumi Toimetised 10. Viljandi 2024. Lk 26

## Välislingid
*"Saksa sõjaväelaste Eduard Schulzi, Paul Richard Zimmermanni, Krist. Eckerti, Walter Jahni, Hans Rudolf Ludwig Behrendi jt hauad kalmistul". Foto: Jaan Riet, 8. detsember 1918. Eesti Rahvusarhiiv, RA EFA.215.4.16240
Eolika

**Eolika** on Läti vokaal-instrumentaalansambel.

Ansambli lõid 1966. aastal Riias Emīla Dārziņa nimelise muusikakooli õpilased, kes soovisid korraldada kontserti klassiekskursiooni jaoks. Ansambli asutaja ja juht oli helilooja Boriss Rezņiks.

Alguses esitati ingliskeelseid laule, hiljem hakati looma ka oma laule. Eolika populaarsus kasvas 1970. ja 1980. aastatel. Nende laulud kõlasid raadiojaamades, ansambel esines kontsertidel ja andis välja plaate.

Ansambli populaarseimas koosseisus 1980. aastatel olid lauljad Olga Rajecka, Ilona Stepanova, Dainis Dobelnieks ja Viktors Zemgals. 

Ansambli tuntumad laulud on “Pasaule, pasaulīt”, “Tu smējies sapnī”, “Es neesmu Džeina Fonda” ja “Zemeņu lauks”.

## Viited
Boriss Rezņiks

**Boriss Rezņiks** (3. mai 1947 Riia – 31. detsember 2025) oli Läti helilooja.

Boriss Rezņiks oli ansambli Eolika asutaja ja juht. Ta on autor paljudele Lätis laialdaselt tuntud lauludele, nende seas "Pasaule, pasaulīt", "Es neesmu Džeina Fonda", "Tava atnākšana", "Tu smējies sapnī", "Karavāna" ja "Atmostas Baltija” ("Ärgake, Baltimaad").

## Tunnustus
* 2010 – Kolme Tähe ordeni ohvitser

## Viited
Ashley Padilla

**Ashley Padilla** (sündinud 27. mai 1993) on ameerika koomik ja näitleja. 2024. aastal liitus ta komöödiasaate "Saturday Night Live" näitlejate täiendkoosseisuga.

## Viited


## Välislingid

*
Cilia Flores

**Cilia Adela Flores de Maduro** (sündinud 15. oktoobril 1956 Tinaquillos) on Venezuela jurist ja poliitik.

Ta on Venezuela presidendi Nicolás Maduro abikaasa.

Flores on olnud aktiivne Venezuela poliitikas juba aastakümneid. Ta on töötanud parlamendi liikmena, olnud Venezuela Rahvusassamblee (Asamblea Nacional) president aastatel 2006–2011, Venezuela peaprokurör (Fiscal General de la República), juhtinud erinevaid poliitilisi komiteesid ning olnud seotud Venezuela Ühinenud Sotsialistliku Partei tegevusega.

## Kinnipidamine ja riigist väljatoimetamine

3. jaanuaril 2026 teatas USA president Donald Trump, et Ühendriikide väed pidasid kinni Venezuela presidendi Nicolás Maduro ja toimetasid ta riigist välja. USA peaprokuröri Pam Bondi sõnul on Cilia Floresele ja tema abikaasale Nicolás Madurole esitatud süüdistused narkokuritegudes.

## Viited
Geneviève Darrieussecq

**Geneviève Darrieussecq** (sündinud 4. märtsil 1956 Peyrehorade'is) on Prantsusmaa arst ja Demokraatliku Liikumise (MoDem) *Mouvement démocrate* poliitik. Ta oli aastal 2024 Michel Barnier' valitsuses tervishoiuminister ja aastatel 2022–2023 Élisabeth Borne'i valitsuses puuetega inimeste minister. Aastatel 2017–2022 oli ta järjestikuste peaministrite Édouard Philippe'i teises ja Jean Castexi valitsustes relvajõudude ministeeriumis riigisekretär (eesti mõistes kantsler).

Ta sündis aastal Peyrehorade'is (asub Daxi ringkonnas Landesi departemangus Uus-Akvitaania piirkonnas). Ta on lõpetanud arstina Bordeaux' ülikooli.

Ta oli aastatel 2008–2017 Mont-de-Marsani linnapea.

Aastal 2010 kaasas François Bayrou ta oma varikabinetti; selles ametis oli Darrieussecq enne 2012. aasta Prantsusmaa presidendivalimisi tervishoiuminister Roselyne Bachelot' opositsioonipartner.

Vabariiklaste 2016. aasta presidendivalimistel toetas ta Alain Juppét partei kandidaadina 2017. aasta Prantsusmaa presidendivalimistel. Aastal 2017 valiti ta Rahvuskogusse. 21. juunil 2017 määrati ta Philippe'i teises valitsuses relvajõudude ministri Florence Parly riigisekretäriks. Tema asemel Rahvusasskogus asus ametisse Fabien Lainé ja tema asemel Mont-de-Marsani linnapeana asus Charles Dayot (7. juulil 2017). Contexte'i ajaleht märgib, et „Geneviève Darrieussecq on relvajõudude ministeeriumis Florence Parlyga diskreetne. Tal oli konkreetne missioonikiri: talle „inimlik“, kui minister hoolitseb materiaalse poole eest. Mälu, noored, väljaõpe, armeede tervishoiuteenistus, armeede püsiv areng, pereplaan on tema esmased murekohad. Kuid ta peab olema kursis ka muuga, et Parly äraolekul vastata.

Aastast 2023 on ta olnud NATO Parlamentaarse Assamblee Prantsuse delegatsiooni liige, kus ta tegutseb teadus- ja tehnoloogiakomitees ning Vahemere ja Lähis-Ida erirühmas.

## Isiklikku
Ta on abielus füsioterapeut Marcel Darrieussecqiga, neil on neli last.
Weekend Update

"**Weekend Update**" on "Saturday Night Live'i" sketš ja satiiriline uudistesegment, mis kommenteerib ja parodeerib ühiskonnas aktuaalseid sündmusi. See on saate osa olnud alates esimesest hooajast ning olnud peaaegu igas jaos. See on eetris tavaliselt saate keskel, kohe pärast esimest muusikalist etteastet ning tavaliselt ei tee selles sketšis kaasa saatejuht.

Sketši formaat seisneb selles, et üks või kaks näitlejat kehastavad uudisteankruid, kes esitavad aktuaalsetel sündmustel põhinevaid uudiseid, mis pööratakse naljaks. Sketšis teevad kaasa ka teised näitlejad, kes kehastavad väljamõeldud tegelasi või parodeerivad kuulsusi ning keda uudistelugejad intervjueerivad. Sketšis kaasategevad näitlejad käituvad sageli veidralt ja naljatlevad, kuid uudistelugejad peavad jääma tõsiseks.

## Välislingid
* "S.N.L.’ Weekend Update: 50 Seasons of Mocking News and Minting Stars" (The New York Times, 15. veebruar 2025)
Celeste Yim

**Celeste Yim** on Korea- ja Kanada päritolu koomik ja stsenarist.

## Haridus
Celeste Yim omandas bakalaureusekraadi meedia, soolise võrdõiguslikkuse ja inglise keele alal Toronto ülikoolist ning kunstide magistrikraadi NYU Tisch School of the Arts’ist. Ta lõpetas Toronto Prantsuse kooli 2013. aastal.

## Viited


## Välislingid

* Ametlik veebileht
Heksajodobenseen

**Heksajodobenseen**, keemilise valemiga C6I6, on orgaaniline aine, kuulub asendatud areenide rühma. Aine on benseeni derivaat, milles kõik vesinikuaatomid on asendatud joodiaatomitega. Heksajodobenseen oranž kristallaine, mis lahustub halvasti kõigis lahustites.

## Süntees
Heksajodobenseeni sünteesiti esmakordselt bensoehappe reageerimisel joodiga kuuma suitseva väävelhappe juuresolekul. Samuti saab ainet sünteesida benseeni reageerimisel perjoodhappe ja kaaliumjodiidi seguga väävelhappes 100 °C juures. Toatemperatuuril saadakse sama meetodiga 1,2,4,5-tetrajodobenseeni.

## Omadused

### Keemilised omadused

Heksajodobenseeni saab vesinikperoksiidi-trifluorometaansulfoonhappe segus oksüdeerida vastavaks aromaatseks dikatiooniks [C6I6]2+, mis annab lahusele sinise värvuse.

## Viited